**Подмярка 7.3. Широколентова инфраструктура, включително нейното създаване, подобрение и разширяване.**

Подмярка:

|  |
| --- |
| * 1. – Подпомагане на широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство. |

Описание на вида операция

|  |
| --- |
| Една от водещите инициативи на Европа 2020 - Цифровата програма на Европа (ЦПЕ), е свързана пряко с решаване на проблемите в областта на информационните технологии и Интернет. Акцентът на ЦПЕ е ускоряване на развитието на високоскоростен достъп до Интернет, за да може обществото максимално да се възползва от единния цифров пазар в периода 2015 – 2020 г. През 2013 г. бе постигната целта „основен широколентов достъп за всички“, определена в DAE, чрез комбинация от фиксирани и безжични, както и спътникови технологии.  Следващите цели по отношение на широколентовите мрежи, определени в DAE за 2020 г., са 100 % покритие за достъп до интернет със скорост 30 Mbps и 50 % разпространение на услугата за свързване към интернет със скорост 100 Mbp в ЕС.  Националния план за широколентова инфраструктура за достъп от следващо поколение (NGA), публикуван през 2014 г., поставя цели, които са напълно в съответствие с целите на DAE, като определя 6 приоритетни области и предвижда различни мерки за „бели”, „сиви” и „черни” зони.  Въпреки че по-голямата част от инвестициите, необходими за постигането на тези амбициозни цели, се очаква да бъде осигурена от частни оператори, в областите, засегнати от неефективност на пазара, ще бъде необходимо публично финансиране.  Инвестирането в информационни и комуникационни мрежи и услуги стана важен елемент за ефективното предоставяне на обществени услуги с добро качество, за предотвратяване на обезлюдяването и преместването на икономическа дейност, за насърчаване на социалното и икономическото развитие и за увеличаване на културното и политическото участие.  По последни данни общото покритие на фиксирани широколентови линии е 95.2% от домакинствата като в селските райони то е значително под средното за ЕС (60% срещу 91%).  Към края на юни 2015 г., България разполага с покритие от широколентова инфраструктура за достъп от ново поколение (>30Мbps) в размер на 72% от домакинствата, но достига едва 2.7% в селските райони, което е много под средното ниво за ЕС от 27.8 %.  Бюджетът по подмярка 7.3 ще бъде използван основно за финансиране на пасивна широколентова инфраструктура за достъп от ново поколение, в селските райони от белите (няма широколентова инфраструктура за достъп от ново поколение и не се планира да бъде изградена такава в следващите 3 години) и сиви зони (има само една изградена широколентова мрежа от ново поколение или се планира да бъде изградена в следващите 3 години). Целта е разходите за изграждане на пасивна широколентова инфраструктура за достъп от ново поколение да бъдат допълнително намалени като се синхронизират с други проекти за реконструкция или изграждане на пътна и друга инфраструктура, като по този начин се мултиплицира ефекта от бюджета по подмярка 7.3 и се осигури възможност за свързване на повече общини. |

Вид подкрепа

|  |
| --- |
| **Вид на помощта**  В рамките на тази подмярка се предоставя безвъзмездна финансова помощ за инвестиции за създаване на широколентова инфраструктура за достъп от следващо поколение и осигуряване на активно оборудване за свързаност към облак на електронно управление в белите и сиви зони. |

Връзка с друго законодателство

|  |
| --- |
| Делегиран акт в съответствие с чл. 45, параграф 6 от Регламент (ЕС) № 1305/2013, Регламент (ЕС) № 1303/2013 на Европейския парламент и на Съвета. |

Бенефициери

|  |
| --- |
| Изпълнителна агенция „Електронни съобщителни мрежи и информационни системи“. |

Допустими разходи

|  |
| --- |
| Разходите се свеждат до:  а) Изграждането на пасивна широколентова инфраструктура за достъп от ново поколение (напр. строителни дейности като канали, както и оптични кабели, стълбове, помещения);  б) Закупуване и инсталиране на агрегиращо активно оборудване (напр. предаватели, рутери и комутатори, сървъри за контрол и управление);  в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;  г) Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.  Разходите по т. „в“ не трябва да надхвърлят 12% от сумата на разходите по т. „а“, „б“ и „г“.  Допустими са авансови плащания в размер до 50% от публичната помощ, свързана с одобрените допустими разходи. Авансово плащане за възложители по ЗОП е допустимо както следва:   * до 12% от стойността на одобрената публична помощ по проекта за общи разходи и при наличие на документи от проведената съгласно изискванията на ЗОП процедура за избор на изпълнител/и; * разлика до 50% от стойността на одобрената публична помощ по проекта след провеждане на всички процедури и сключване на договор за избор на изпълнител/и по ЗОП.   Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.  Оперативните разходи, свързани с предоставянето на услугите са недопустими за подпомагане по подмярката. |

Условия за допустимост

|  |
| --- |
| Инвестициите трябва да се използват от населението на селските райони на Република България; да осигурят широколентов достъп от следващо поколение, съответно високоскоростна интернет свързаност в белите и сиви зони в населените места. Дейностите не трябва да отговарят на дефиницията за дребна по мащаби инфраструктура; Инвестициите са допустими за подпомагане, когато предвидените дейности се изпълняват в съответствие с общинския план за развитие на съответната община, а ако съществува стратегия за местно развитие, да са съгласувани и с нея. Предвидените дейности се изпълняват в съответствие с Националната стратегия за развитие на широколентовия достъп и Националния план за широколентова инфраструктура за достъп от следващо поколение. Дейностите са допустими за подпомагане, ако е доказано, че няма да имат отрицателно въздействие върху околната среда по смисъла на Закона за опазване на околната среда. Дейностите са допустими за подпомагане, ако е доказано, че отговарят на изискванията на заповедите за определянето на местата по Натура 2000 и плановете за тяхното управление, а когато няма издадени заповеди за определяне на местата по Натура 2000 инвестицията да е съгласувана с МОСВ, Закона за защитените територии, Закона за биологичното разнообразие и съответните им подзаконови нормативни актове за тяхното прилагане.  Дейности по изграждане на широколентова инфраструктура в селските райони през периода 2014-2020 ще се финансират само по ПРСР.  Проектите са допустими за подпомагане, ако са придружени с анализ на разходите и ползите. |

Принципи при определяне на критериите за подбор

|  |
| --- |
| С прилагането на дейностите по изграждане на широколентова инфраструктура в селските райони ще се стимулира:   * изграждането на инфраструктура в белите зони;  допълняемостта с други инфраструктурни проекти в съответствие със Закона за електронните съобщителни мрежи и физическа инфраструктура;прилагането на решения за съвместно ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение;  * покриването на по-голям брой население, което ще се възползва от допустимите дейности; * свързаност с общинския център; * иновативни технически решения. |

(Приложими) суми и проценти на предоставяната подкрепа

|  |
| --- |
| Финансовата помощ ще бъде предоставяна в съответствие с Насоки на ЕС относно прилагането на правилата за държавна помощ във връзка с разполагане на високоскоростни широколентови мрежи (2013/C 25/01) и Регламент (ЕС) № 651/2014 на Комисията от 17 юни 2014 годиназа обявяване на някои категории помощи за съвместими с вътрешния пазар в приложение на членове 107 и 108 от Договора.  Финансовата помощ за дейности за създаване на широколентова инфраструктура ще се определя въз основа на анализ Разходи-ползи по методология в съответствие с Насоките на ЕК за Анализ на разходите и ползите от инвестиционните проекти за кохезионната политика за 2014-2020 и Регламент за изпълнение (ЕС) 2015/207 на Комисията от 20 януари 2015 година. |

Доказуемост и възможности за контрол на мерките и/или видовете операции

*Риск(ове) при изпълнението на мерките*

|  |
| --- |
| Основен риск по подмярката са процедурите по ЗОП. Сложността на този процес може да доведе до допускането на грешки от страна на бенефициента и до забавянето на изпълнението на дейностите. |

*Действия за смекчаване на последиците*

|  |
| --- |
| С оглед установената на национално ниво необходимост от съществено подобрение на системата в областта на обществените поръчки и предвид предстоящото разработване на изцяло нов ЗОП, в началото на м. юли 2014 г. бе приета Национална стратегия за развитите на сектора обществени поръчки за периода 2014 - 2020 г. и план за нейното изпълнение. В тях се съдържат отговорите на повечето установени проблеми при прилагането на подмярката през периода 2007 - 2013 г. свързани с намаляването на процента на грешките допускани при провеждането на обществените поръчки от възложителите, необходимостта от провеждането на задължителни обучения за възложителите и органите осъществяващи контрол съгласно ЗОП и разнопосочни тълкувания на еднакви казуси от органите осъществяващи контрол в областта на обществените поръчки. С въвеждането в националното законодателство на заложените мерки в стратегическите документи в областта на обществените, което е обвързано с одобреното споразумението за партньорство ще се постигне и очаквания осезаем ефект на подобрение на отношенията в областта на обществените поръчки и значително намаляване на грешките допускани от възложителите и контролните органи при прилагането на подмярката през периода 2007 – 2013 г.  За да се подобри прилагането на подмярката, като дългосрочна мярка която ще се прилага през целия период на изпълнение на подмярката се предвижда при въвеждането на мерките заложени в стратегическите документи в областта на обществените поръчки в ЗОП да се предприемат незабавно мерки за въвеждането им и в наредбата, с която ще се регламентират условията и реда за предоставяне на помощта по подмярката.  Като краткосрочни мерки, които ще бъдат предприети за подобряване на прилагането на подмярката е провеждането на обучения в областта на прилагането на ЗОП. Те ще бъдат планирани така че да обхванат максимален брой лица и да се установи базово приемливо ниво на компетентност сред цялата целева група (в случая лица, отговорни за провеждането на контрола). РА ще представя при изготвянето и всяка промяна на контролните листове свързани с осъществяване на контрола в областта на обществените поръчки на АОП, която в рамките на своите компетентности, ще изразява становище за пълнотата и обективността на предвидените проверки. Чрез изпълнението на мярката ще се повлияе вероятността от грешки, базирани на различен подход при различните органи, вкл. ще се установи среда на информираност и взаимодействие между РА и АОП, като лица, ангажирани с предварителния контрол. Изготвени са указания към бенефициентите по ПРСР за прилагане на ЗОП, които са съгласувани между отговорните институции – АОП, АДФИ и СП, които отразяват направените констатации от одиторите на ЕК., с цел превенция и удачното им консултиране. По този начин ще се намали съществено възможността от последващи административнонаказателни санкции и финансови корекции. РА ще осъществява предварителен и последващ контрол върху процедурите за провеждане на обществените поръчки.  Разплащателната агенция ще разработи указания до бенефициента, относно изискванията към критериите за оценка по процедурите по ЗОП. Контролът по подмярката ще се извършва чрез проверки. Проверките ще включват системни административни проверки на всички заявления за финансова помощ и ще се допълва от проверки на място.  Въвеждане на контролни системи, методологии за оценка и образци на документи доказващи социално-икономическото развитие на селския район и устойчивост на дейността. Необходимо да се дефинират измерими показатели на ефекта, който дейността ще има върху общността в дългосрочен план и ще гарантира устойчиво продължение и развитие на дейностите, целите и резултатите от тях, при спазване изискванията на Регламент 1303/2013 г. |

*Обща оценка на мярката*

|  |
| --- |
| Като цяло подмярката е с ниска степен на риск, като най-съществен е риска от забавяне на изпълнението поради по-бавния процес на провеждане на обществени поръчки. |

Методология за изчисляване на размера или процента на подпомагане, когато е уместно

|  |
| --- |
| Неприложимо за подмярката. |

Специфична информация за операцията

Ако е приложимо — специална дерогация, която позволява да се подпомага по-голяма инфраструктура при инвестициите в широколентов достъп и енергия от възобновяеми източници

|  |
| --- |
| Максималният размер на допустимите разходи за проект/проекти, включващи дейности за създаване на широколентова инфраструктура за достъп от следващо поколение и осигуряване на активно оборудване за свързаност към облак на електронно управление в белите и сиви зони е в размер до левовата равностойност на 30 000 000 евро. |

The minimum standards for energy efficiency referred to in Article 13(c) of [DA RD – C(2014)1460]

|  |
| --- |
| Неприложимо за подмярката. |

Definition of the thresholds referred to in Article 13(e) of [DA RD – C(2014)1460]

|  |
| --- |
| Неприложимо за подмярката. |